ตอนนี้รักษาโรคกระเพาะอยู่ค่ะ อาการนอกเหนือจากปวดท้องกลางดึกก็จะมี อ่อนเพลีย เบื่ออาหาร ปวดเมื้อยบ่อย เวียนหัวปวดเบ้าตา หน้ามืดบ้าง ตัวลุมๆ ไม่มีไข้ กระหายน้ำ หลงๆลืมๆ มีอาการแบบนี้มาสักระยะหนึ่งแล้ว วัน2วันมานี้เริ่มเห็นชัดเจนขึ้นเบื่ออาหาร กินอะไรก็ไม่อร่อย หิวแต่น้ำำ (กินแต่น้ำเปล่าค่ะ)​
สวัสดีค่ะ อาการอ่อนเพลีย เบื่ออาหาร ปวดเมื่อย หน้ามืดดังกล่าวมานั้น ยังไม่ใช่อาการที่จำเพาะเจาะจงต่อโรคใดๆอย่างชัดเจนค่ะ อาจจะเป็นส่วนหนึ่งของโรคกระเพาะอาหารที่ยังควบคุมไม่ดี ทำให้คลื่นไส้ เบื่ออาหารอยู่ได้แต่หากมีอาการหิวน้ำบ่อยๆ ปัสสาวะบ่อย อาจนึกถึงโรคกลุ่มเบาหวาน เบาจืด หรือถ้าอ่อนเพลียมาก ปวดเวียนศีรษะ อาจนึกถึงโรคในกลุ่มน้ำในหูไม่เท่ากัน น้ำตาลในเลือดต่ำผิดปกติได้เช่นกันแนะนำการพบแพทย์เพื่อตรวจวัดสัญญาณชีพและประเมินอาการโดยรวมอีกครั้งว่าน่าจะเข้าได้กับกลุ่มโรคใด เบื้องต้นควรดื่มน้ำมากๆ รับประทานอาหารให้ตรงเวลา และกินยารักษาโรคกระเพาะอย่างต่อเนื่อง